યુએસ ઈઆઈએના જુલાઈ સુધીના આંકડા જણાવે છે કે, આ વર્ષે માત્ર ફેબ્રુઆરીમાં જ અમેરિકામાંથી ક્રૂડ ઓઇલ ભારત આવ્યું હતું. ઓગસ્ટમાં ઇન્ડિયન ઓઇલ કોર્પોરેશને 9 લાખ 50 હજાર બેરલ ઈગલ ફોર્ડ શેલ ઓઇલ ખરીદ્યું હતું, જ્યારે આટલી જ માત્રામાં માર્સ ક્રૂડ ઓઇલની ડિલિવરી ઓક્ટોબરના અંતમાં થઈ હતી. ઓક્ટોબર મહિનામાં યુએસ સધર્ન ગ્રીન કેનિયન (એસજીસી) અને ડબ્લ્યુટીઆઈ મિડલેન્ડ ક્રૂડમાંથી 10-10 લાખ બેરલ ઓઇલ ખરીદ્યું હતું. આ મહિને વિશ્વની સૌથી મોટી રિફાઇનિંગ કંપની રિલાયન્સ ઇન્ડસ્ટ્રીઝ લિમિટેડે મિડલેન્ડમાંથી 10 લાખ બેરલ તેલ ખરીદ્યું હતું અને નવેમ્બપમાં ઈગલ ફોર્ડમાંથી આટલી જ માત્રામાં ઓઇલની ડિલિવરી થવાની છે.